text: Aeglase tempo tõttu hakkas Kertul selg tunda andma. "On suur vahe, kas oled jalgadel ettenähtud viis tundi või kaheksa, nagu meie päevateele kulus. Ühel hetkel tundsin, et pean kiiremini laagrisse jõudma, et seljale ja jalgadele puhkust anda." Pärast päikeseloojangut laagrisse jõudes viskas Kertu koti seljast, sõi kõhu täis ja enesetunne paranes. "Enesetunne ja tervis olid mul tegelikult ideaalsed, kuigi mõni kannatas juba mäehaiguse käes," ütleb Kertu, et nii mõnigi matkaja oksendas ja piinles peavalude käes.